Schinn

Schinn (m., pl. Schinnen, latiensch Pityriasis simplex capillitii) is de Naam dorför, wenn up den Kopp vun de Minschen mehr as normaal Huutschinn to sehen is. Dat fallt öfter mal up, wenn bi’n Kopp schüddeln oder bi’n Hoor kämmen de Schinn daal fallt. Eerst mal stöört dat de Lüüd, denn jöökt dat veelfach un denn kratzt’n sik de Steed noch wund. 

Ünnerscheidt ward twee Oorten vun Schinn: a) Drögen Schinn, de gern so loos rümflüggt un bi dröge Kopphuut entsteiht; b) Fettig oder smerig Schinn, de geern op de Kledage kleven blifft un bi Minschen entsteiht, de mehr so fettig Kopphuut hefft.

De Schinnbefall bedrippt en groten Deel vun de Minschen. Seggt ward, dat 30 % vun all Froonslüüd un 20 % vun all Mannslüüd tominnst tiedwies ünner Schinn lied.

Kategorie:Anatomie